MODIFICACIÓN DO ACORDO REGULADOR PARA O PERSOAL FUNCIONARIO DO CONCELLO DE VILAGARCÍA DE AROUSA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 20/06/2018)

Visto o Pacto da mesa xeral de negociación do persoal funcionario do Concello de Vilagarcía de Arousa, sobre a modificación parcial do vixente acordo marco regulador, subscrito en representación da parte económica, por unha representación do concello, e da parte social polos representantes das centrais sindicais CSIF, CC. OO., UGT e CIG, en data 02 de febreiro do 2018, e ratificado polo Pleno do Concello o 23 de marzo do 2018. Primeiro.- Dito Acordo foi presentado na Xefatura Territorial de Vigo en data 23 de maio do 2018. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O xefe territorial Ignacio Rial Santomé En Vilagarcía de Arousa a 2 de febreiro de 2018 Constituída a Mesa Xeral de Negociación do persoal funcionario do Concello de Vilagarcía de Arousa. Ambas partes tendo en conta as negociacións levadas ao efecto nas xuntanzas dos pasados días 19/12/2017, 18/1/2018 e 2/2/2018. Reunidos en data 02/3/2018 dunha parte Dna. Sonia Outón Casal, Concelleira Delegada de Persoal do Concello de Vilagarcía de Arousa, e por outra os representantes sindicais na Mesa de Negociación do persoal funcionario do referido Concello de Vilagarcía de Arousa. Conforme ás atribucións a eles conferidos respectivamente pola Ley 7/1985, de 2 de abril, Reguladora de las Bases del Réxime Local, e o Real Decreto Lexislativo 5/2015 de 30 de outubro do texto refundido da Lei do Estatuto Básico do Empregado Público. Ambas partes se recoñecen mutuamente capacidade para subscribir o presente Pacto, sen prexuízo da necesaria ratificación dos órganos competentes para súa validez e efectos, en especial do Pleno do Concello conforme ao disposto no artigo 38 do Real Decreto Lexislativo 5/2015 de 30 de outubro do Texto Refundido da Lei do Estatuto Básico do Empregado Público. A representación sindical que abaixo asinan manifestan seu acordo coa modificación parcial do Acordo Marco regulador vixente respecto do artigo 47 que queda redactado do seguinte modo: Todo o persoal funcionario de carreira do Concello ou funcionario interino por un tempo acumulado igual ou superior a dous anos, e que este en servizo activo, percibirá, previa acreditación documental, as seguintes axudas por estudos de fillos/as menores de 26 anos: - Fillos/as en Educación Infantil e/ou gardería (0-6 anos) 50€ ano/fillo - Fillos/as en Educación Primaria 70€ ano/fillo - Fillos/as en ESO ou equivalente 95€ ano/fillo - Fillos/as en Bacharelato ou Ciclo formativo de grao medio 130€ ano/fillo - Fillos/as en Ciclo formativo de grao superior 165€ ano/fillo - Fillos/as en Grao/Máster Universitario 325€ ano/fillo Os estudos anteriores entenderase comprendidos aqueles de educación especial ou equivalentes ou análogos previstos nun plan de estudos oficial. Os importes anteriores ponderaranse segundo a renda bruta media da unidade familiar segundo a seguinte escala: - Ata 18.000€ medios por membro da unidade familiar: percepción do 100% - De 18.001€ ata 22.000€ medios por membro da unidade: percepción do 80% - De 22.001€ ata 25.000€ medios por membro da unidade: percepción do 70% - De 25.001€ en adiante, medios por membro da unidade: percepción do 60% Estas becas serán incompatibles coa percepción doutras similares que outorgue a Administración. No caso de que a axuda outorgada pola outra Administración sexa de contía inferior á prevista neste artigo, o traballador/a terá dereito á diferenza resultante. Estas axudas para estudos serán de aplicación ao curso 2018-2019.” A concelleira delegada de Persoal UGT CCOO CSIF CIG